Africada postalveolar xorda

L**'africada postalveolar xorda** ye un tipo de soniu consonantico emplegau en cuantas luengas parladas. O suyo simbolo en l'Alfabeto Fonetico Internacional ye  (d'antis mas ), a unión entre una *t* y una **'. Se representa en aragonés actual con o digrafo **ch**.

Iste soniu gosa estar a evolución d'a consonant [[oclusiva velar xorda]] (''k'', en as [[luengas chermanicas]], [[luengas eslavas]] y [[luengas romanicas]]), u d'a [[oclusiva alveolar xorda|oclusiva alveolar u dental xorda]] por un proceso de palatalización, especialment chunto a una [[vocal frontal]].

== Caracteristicas ==
* O suyo modo d'articulación ye [[Consonant africada|africau]], lo que significa que se produce primero una oclusión, en privar o paso de l'aire, y dimpués deixando-lo pasar repentinament a traviés d'una vía estreita causando una fricación.
* O suyo punto d'articulación ye [[Consonant postalveolar|postalveolar]], lo que significa que s'articula d'una man con a parti debantera d'a luenga refirmada dezaga d'a cresta [[Alveolo dentario|alveolar]], y d'atra man con o cuerpo d'a lengua que se dobla sobre o [[paladar]].
* A suya fonación ye [[Consonant xorda|xorda]], lo que significa que se produce sin a vibración d'as [[cuerdas vocals]].
* Ye una [[consonant oral]], lo que significa que l'aire s'eslampa nomás por a boca.
* Ye una [[consonant central]], lo que significa que se produce deixando l'aire pasar por dencima d'a parte meya d'a luengua, mas que por os costaus.

==Presencia==
=== Oríchens ===
L'orichen d'este fonema puet estar en aragonés:
* Evolución d'a consonant d'as silabas latinas GE, GI, IA, IO, IU: ''chelar'', ''chirar'', ''[[chito]]'', ''chacer'', ''choven'', ''[[chubo]]''.
* Adaptación de [[mozarabismos en aragonés|mozarabismos]] derivaus de palabras con CE, CI latinas que dan /z/ en aragonés (''[[cabazo|capacho]]''), u palabras que en aragonés aturoron a suya evolución en esta etapa (''Sancho'').
* Evolución d'os grupos romances -dj- (procedent de vocal+TĭC > de(g) u de cons+DĭC > de(g)) y -tj- (procedent de cons+TĭC > teg): ''arrepinchar-se'' (de ''pendĭcare''), ''[[mancheta]]'' (de ''mantĭca''), ''minchar'' (de ''manducare'').
* Adaptación d'[[occitanismos en l'aragonés|occitanismos]] como ye o caso d'o sufixo [[sufixo -ache|-ache]] (sería tamién un caso d'a evolución anterior).
* Evolución de S- inicial: ''chiflar''/''chuflar'' (de ''SIFILARE''), ''[[chulla]]'' (de ''SUILLA''), ''[[choto]]'' (de ''SUCTU'').
* Adaptación d'[[arabismos en l'aragonés|arabismos]] con letra [[chim]]: ''[[charra]]'', ''[[chabalín]]''.
* Adaptación d'italianismos con ''ci'' u ''-cc-'': ''[[charrada|charrar]]'', ''[[fachenda]]'', ''malfarchau''.

A evolución d'as consonants en as silabas latinas IA, IO, IU, GE, GI, produció un fonema prepalatal africau que ya yera xordo por o menos en o [[sieglo XII]], neutralizando-se con o fonema prepalatal africau xordo huei representau por ''ch''. A interpretación tradicional, que interpreta a evolución fonetica de l'aragonés como tributaria d'a castellana no lo considera asinas, y autors como [[Rafael Lapesa]] han considerau que podió estar sonoro dica dimpués d'a Edat Meya basando-sen en a traza s'escribir-lo mes a sobén coincident con ixe fonema en castellano, catalán, occitán y francés.

[[Manuel Alvar]] ya cuaterna casos d'estar escrito ''ch'' (''[[Belchit]]'', ''[[Villamarchent|Marchant]]'') en o os elementos romances d'o latín notarial aragonés. Bel microtoponimo de [[Tudela]] que huei ye castellanizau con ''j'' s'escribió con ''ch'' en o sieglo XIII. O mesmo esdevién con o toponimo ''río de Erg'' u ''río de Erch'' en un texto de 1269 referiu a [[Olba]].

En o sieglo XV, sobretot a zaguers de sieglo ya se conoixen muitos casos esporadicos de representar este fonema con ''ch'', y lo caso inverso, palabras que no tienen ''g'', ''j'' en a suya etimolochía que a vegadas las escriben con ''j'', ''g'', (''jaminera'', ''gica''). En os textos de zaguers d'o sieglo XV de Bernardo Fulla relativos a [[las Cuevas de Canyart]] podemos leyer palabras con ''ch'' que antes s'escribiban con ''g'' como ''arcanchel'' y palabras con ''j'' no etimolochica en palabras que se prenuncian con ''ch'' como ''[[chaminera|jaminera]]'', ''giqua'' (''chica''), etc...

Mesmo podemos trobar casos d'alternancia de ''ch'' y ''g'' en un mesmo texto. En o "''[[Libro d'as Marabillas d'o Mundo]]''" a isla de [[Chava]] ([[Indonesia]]) s'escribe en una pachina ''Chana'' y en atra ''Jana'' y corresponde a la que nombran en o "''[[Libro de Marco Polo]]''" como ''iannua''. En Zaragoza s'escribiba ''[[Puerta Cinecha]]'' alternando con ''Puerta Cineja'' y en Bielsa ''[[Pontache]]'' alternando con ''Pontaje''. Tamién se podeba desvenir o mesmo en una mesma linia, como en un texto de [[1473]], "''Supresión de quatro raciones en las villas de Almudévar, Lanaja, Alquezar y Berbegal''" publicau en o "''Teatro historico de las iglesas del Reyno de Aragón''" volumen VII:


Encara en o [[sieglo XVII]] en bella zona no castellanizada o fonema postalviolar africau xordo se podeba escribir con a letra ''G'', por eixemplo en un acta de [[1626]] o [[secretario]] menciona a un ''Juan de Chias'' y lo intresau firma como ''Juan de Gias, jurado''.

Antiparte, en puestos d'o sud-ueste d'Aragón y Navarra on l'aragonés desapareixió antes bi ha aragonesismos con ''ch'' (''chito'', ''chelar''), y tenemos o caso d'aragonesismos con ''ch'' muito estendillaus en castellano como ''[[chepa]]'' que compite con ''giba''. Tamién son de destacar os toponimos ''[[Manchones]]'', ''[[Belchite]]'', ''[[Almochuel]]'', y ''[[Chalamera]]'' que han quedau con este caracter propio d'a [[fonetica aragonesa]] en o [[castellano d'Aragón]].

===En aragonés===
En [[Idioma aragonés|aragonés]], seguntes as normas de l'[[Academia Aragonesa d'a Luenga|AAL]] y a [[Normas graficas de l'aragonés|grafía de Uesca]] o fonema palatal africau xordo se representa con o digrafo <[[ch]]>: ***ch*'emecar* ([tʃeme'kaɾ]), ***ch**eneral* ([tʃene'ral]), ***ch**ent* (['tʃen]), ***Ch**istau* (['tʃistaw]), ***ch**itar* ([tʃi'taɾ]), ***ch**irar* ([tʃi'ɾaɾ]); ***ch**aminera* ([tʃami'neɾa]), ***Ch**aca* ([’tʃaka]), *to**ch**o* (['totʃo]), *co**ch**o* (['kotʃo]), ***ch**oto* (['tʃoto]), ***ch**ordon* ([tʃoɾ’ðon]), ***ch**ornal* ([tʃoɾ’nal]), ***ch**ugar* ([tʃu’ɣaɾ]), ***ch**uflo* (['tʃuflo]), *min**ch**ar* ([min’tʃaɾ]).

En a [[grafía SLA]] iste soniu se representa debant de "e", "i" con o grafema <[[g]]> y debant de "a", "o", "u" con o grafema <[[j]]> en os casos que provienga d'as consonants d'as silabas latinas GE, GI, IA, IO, IU, seguindo o modelo catalán y a tradición medieval: ***g**emecar* ([tʃeme'kaɾ]), ***g**eneral* ([tʃene'ral]), ***g**ent* (['tʃen]), ***G**istau* (['tʃistaw]), ***g**itar* ([tʃi'taɾ]), ***g**irar* ([tʃi'ɾaɾ]); ***J**aca* ([’tʃaka]), ***j**ordon* ([tʃoɾ’ðon]), ***j**ornal* ([tʃoɾ’nal]), ***j**ugar* ([tʃu’ɣaɾ]), *min**j**ar* ([min’tʃaɾ]). Encara que en atros casos que no chustifica a etimolochía tamién s'emplega o digrafo <[[ch]]>: ***ch**aminera* ([tʃami'neɾa]), ***ch**oto* (['tʃoto]), ***ch**uflo* (['tʃuflo]), *co**ch**o* (['kotʃo]), *to**ch**o* (['totʃo]).

En [[aragonés medieval]] se representaba con *g*, con *y* y con *i* cuan indicaba consonant, esporadicament tamién con *x* (cuan no representaba o fonema d'a *x* actual) y *ch*, (cuan no representaba o fonema /k/). En a literatura alchamiada musulmana yera representau con a letra [[chim]] y en l'[[alchamía hebrea en aragonés|alchamía hebrea]] a letra [[chemel]] podeba representar probablement tamién a lo fonema postalveolar africau xordo.

A zaguers d'o [[sieglo XV]] y en tot o [[sieglo XVI]] a [[castellanización]] d'a luenga escrita significaba tamién castellanización d'a ortografía y i habió embolicos que facioron que palabras con este fonema ya con fonetica castellanizada las escribisen con *g*. Por eixemplo en [[Fonz]] en unas actas de [[1576]] escriben *fegas* y *digos* en cuenta de *fechas* y *dichos*. (ye dicir con ortografía aragonesa medieval a on este fonema se representaba con *g* y atras letras). En a [[literatura alchamiada en aragonés|literatura alchamiada]] musulmana os castellanismos foneticos con -ch- (como *derechos*) s'escriben con letra [[chim]].

===Eixemplos en diferents luengas===


== Referencias ==


== Bibliografía ==
* [[María Luisa Arnal Purroy]]: *Orígenes de "ĉ" en Aragón y otras cuestiones conexas (a partir de los materiales del ALEANR) I''. RILCE: Revista de filología hispánica, ISSN 0213-2370, Vol. 12, Nº 1, 1996, pp.&nbsp;1–25.